**U postupku jednostavne nabave za predmet nabave: Uredski materijaL i materijal za higijenu i čišćenje, Ev. br. 2/18 i 7/18 naručitelj Vrhovni sud Republike Hrvatske objavljuje**

1. **OBJAŠNJENJE I IZMJENU DOKUMENTACIJE O NABAVI**

**Na temelju upita gospodarskih subjekata u vezi točke 4.2.B.b) Tehnička i stručna sposobnost – Potvrde o normama osiguranja kvalitete i normama upravljanja okolišem – zelena javna nabava**

Gospodarski subjekt je uočio da je u Tehničkoj specifikaciji- Troškovniku Uredskog materijala pod stavkama 1. i 2. papir za ispis i kopiranje pogrešno naveden raspon gramature za papir A4 od 75 g/m2 i A3 75 g/m2, a u stavkama Materijala za higijenu pod br. 24. i 25. da naručitelj traži certifikat ili naljepnicu na pakiranju PEFC – a da na tržištu ni jedan proizvođač to ne posjeduje.

Naručitelj je ispitao sadržaj obavljen u Tehničkoj specifikaciji Troškovniku za stavke pod red.br. 1. i 2. papir za ispis i kopiranje i utvrdio da je došlo do pogreške u navođenju raspona oznake za gramaturu – te je izmijenio taj dio opisa u specifikaciji.

Razmatrajući opasku u točki 4.2.B.b) dokumentacije o nabavi u vezi dokaza FSC certifikata Vijeća za nadzor šume ili certifikata PEFC – kojima se dokazuje da drvna sirovina koja je upotrijebljena u izradi konačnog proizvoda potječe iz ekološko održivog gospodarenja šumama, Naručitelj je utvrdio da je gospodarskim subjektima otežano doći do takvog dokaza na tržištu te da zbog kratkog roka dostave ponude nije moguće dobiti takav dokaz. Stoga je izmijenio taj dio dokumentacije u točki 4.2.B.b) na način da je odustao od traženja navedenih certifikata veće je samo ostavio obavezu dokazivanja da je proizvod proizveden 100% od celuloze – naljepnicom na pakiranju ponuđenog proizvoda.

**Sukladno tome izmijenjena je dokumentacija u točki 4.2.B.b) koja je glasila:**

***„*b) Potvrde o normama osiguranja kvalitete i normama upravljanja okolišem – zelena javna nabava**

Za stavke Troškovnika pod nazivom Papir za ispis i kopiranje pod red.br. 1. i 2. i pod nazivom Materijal za higijenske potrebe pod red. br. 24.i 25., ponuditelj je obvezan dokazati da drvna sirovina koja je upotrijebljena u izradi konačnog proizvoda, potječe iz ekološki održivog gospodarenja šumama, i posjeduje:

* + **FSC certifikat Vijeća za nadzor šuma (Forest Stewardship Council)** izdan od akreditirane organizacije od strane FSC centrale, naslovljen na proizvođača papira, u obliku naljepnice,
* **ili**
	+ certifikat **PEFC (Programme for the Endorsement of Forest Certification)** - naljepnica uvedena Programom za poticanje certifikacije šuma, zadovoljava standarde za izdavanje certifikata od strane PEFC™ (PEFC/06-37-03) ili ispunjava kriterije PEFC™ (PEFC/06-37-03) lanca očuvanja prirode i gospodarenja šumama.

Navedenim certifikatima ili jednakovrijednim dokumentom ponuditelj dokazuje da papir za ispis i kopiranje potječe iz legitimnih i održivo dobivenih izvora, odnosno da je isti podrijetla iz održivo upravljanih šuma, kojima se gospodari prema strogim ekološkim, socijalnim i ekonomskim standardima.

Naljepnica s oznakom FSC ili PEFC obavezno se treba nalaziti na pakiranju ponuđenog proizvoda i uzorku.“

**Novi tekst točke 4.2.B.b) sada glasi:**

**b) Potvrde o normama osiguranja kvalitete i normama upravljanja okolišem – zelena javna nabava**

Za stavke Troškovnika pod nazivom Papir za ispis i kopiranje pod red.br. 1. i 2. i pod nazivom Materijal za higijenske potrebe pod red. br. 24.i 25., ponuditelj je obvezan dokazati da drvna sirovina koja je upotrijebljena u izradi konačnog proizvoda, potječe iz ekološki održivog gospodarenja šumama – 100 % celuloza – naljepnicom na pakiranju.